
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 14. oktobra noteikumos Nr. 607 "Antimikrobiālās rezistences ierobežošanas komisijas nolikums"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2023. gada 4. jūlija rīkojums Nr. 414 "Antimikrobiālās rezistences ierobežošanas un piesardzīgas antibiotiku lietošanas plāns "Viena veselība" 2023.–2027. gadam"; plāna 5. rīcības virziena 5.3. pasākums un rezultatīvais rādītājs
1.2. Mērķis
Mērķa apraksts
Noteikumu projekta mērķis ir paplašināt Antimikrobiālās rezistences ierobežošanas komisijas (turpmāk – komisija) sastāvu, tajā iekļaujot vides jomas pārstāvjus, lai nodrošinātu pilnvērtīgu un visaptverošu starpdisciplināru pieeju antimikrobiālās rezistences (turpmāk – AMR) ierobežošanas jautājumu risināšanā atbilstoši principam "Viena veselība".
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Princips "Viena veselība" ir starpnozaru pieeja, kuras pamatā ir atziņa, ka cilvēku veselība, dzīvnieku veselība un vide ir cieši savstarpēji saistītas, tādēļ risinājumi tādām kompleksām problēmām kā AMR ir jāīsteno koordinēti visās minētajās jomās.

Vairākos Eiropas mēroga dokumentos ir uzsvērta nepieciešamība AMR ierobežošanas politikā pilnvērtīgi īstenot principu "Viena veselība", kas paredz koordinētu rīcību cilvēku veselības, dzīvnieku veselības un vides jomā, ievērojot šo jomu savstarpējo ietekmi. Tas nozīmē, ka efektīvai AMR mazināšanai ir svarīgi nodrošināt ne tikai cilvēku veselības un veterinārā sektora, bet arī vides jomas iesaisti, īpaši attiecībā uz antimikrobiālo vielu un rezistento mikroorganismu nonākšanu un izplatību vidē (piemēram, ūdenī, augsnē un notekūdeņos).

Notekūdeņi, virszemes ūdeņi un augsne var kalpot par nozīmīgu antimikrobiālo zāļu atliekvielu un rezistentu mikroorganismu izplatības avotu, tādējādi veicinot rezistences attīstību un pārnesi starp vidi, dzīvniekiem un cilvēkiem. Eiropas Savienībā arvien lielāka uzmanība tiek pievērsta vides nozīmei AMR izplatībā, nostiprinot to arī normatīvajā regulējumā. Eiropas Parlamenta un Padomes 2024. gada 27. novembra Direktīva (ES) 2024/3019 par komunālo notekūdeņu attīrīšanu paredz notekūdeņu monitoringu, kas ietver arī AMR rādītājus, tādējādi atzīstot, ka vide ir svarīgs AMR izplatības un uzraudzības komponents.

Antimikrobiālās rezistences ierobežošanas un piesardzīgas antibiotiku lietošanas plāns "Viena veselība"
2023.–2027. gadam" (turpmāk – plāns) ir sagatavots saskaņā ar Eiropas Komisijas izstrādāto Eiropas "Vienas veselības" pasākumu plānu antimikrobiālās rezistences ierobežošanai, un plānā ir iekļauts 5. rīcības virziens "Institūciju sadarbības stiprināšana antimikrobiālās rezistences jomā", kura 5.3. apakšpunkts paredz "stiprināt antimikrobiālās rezistences ierobežošanas komisijas lomu antimikrobiālās rezistences politikas izpildes/ieviešanas pilnveidošanā un īstenošanas izvērtēšanā" ar plānoto rezultatīvo rādītāju "izstrādāts jauns antimikrobiālās rezistences ierobežošanas komisijas nolikums un papildināts sastāvs".

Pamatojoties uz plāna 5. rīcības virzienu, tika sagatavoti un apstiprināti Ministru kabineta 2025. gada 14. oktobra noteikumi Nr. 607 "Antimikrobiālās rezistences ierobežošanas komisijas nolikums" (turpmāk – noteikumi Nr. 607), kuros noteikts komisijas sastāvs, komisijas darbības principi, funkcijas, tiesības, darba uzdevumi un iesaistīto institūciju sadarbības mehānisms, skaidri reglamentējot visu iesaistīto iestāžu atbildību AMR ierobežošanas pasākumu aktualizēšanā, ieviešanā un izpildē.

Pamatojoties uz noteikumiem Nr. 607, komisija uzsāka darbu 2026. gada 5. janvārī.

Ievērojot vides faktoru nozīmīgo ietekmi uz sabiedrības un dzīvnieku veselību, secināts, ka komisijas sastāvu nepieciešams papildināt un iekļaut tajā vides jomas pārstāvjus, lai veicinātu koordinētu un visaptverošu komisijas lēmumu pieņemšanu. 

Grozījumi nepieciešami, lai nodrošinātu pilnvērtīgu principa "Viena veselība" ieviešanu komisijas darbā un ar to saistīto jautājumu visaptverošu izvērtēšanu, tādējādi stiprinot starpnozaru sadarbību un plāna mērķu sasniegšanu.
Problēmas un risinājumi
Problēmas apraksts
Uzsākot komisijas darbību, tika konstatēts, ka ar AMR ierobežošanu saistīto jautājumu visaptverošai izskatīšanai un pamatotai lēmumu pieņemšanai, vienlaikus ievērojot principu "Viena veselība", komisijas sastāvs ir jāpaplašina, iekļaujot arī vides jomas pārstāvjus, tostarp vides politikas veidotājus un kompetentās iestādes pārstāvi.
Risinājuma apraksts
Ar noteikumu projekta 1. un 2. punktu noteikumu Nr. 607 7. punkts papildināts ar jaunu 7.2.1 un 7.14. apakšpunktu, nosakot, ka komisijas sastāvā ir vides jomas institūciju pārstāvji no Klimata un enerģētikas ministrijas un valsts sabiedrības ar ierobežotu atbildību "Latvijas Vides ģeoloģijas un meteoroloģijas centrs" (turpmāk – VSIA "Latvijas Vides, ģeoloģijas un meteoroloģijas centrs") .
Vai ir izvērtēti alternatīvie risinājumi?
Jā
Apraksts
Komisijas darbības uzsākšanas laikā tika konstatēts, ka tās sastāvā nepieciešams iekļaut arī vides jomas pārstāvjus, lai nodrošinātu pilnvērtīgu principa "Viena veselība" ieviešanu un ar to saistīto jautājumu visaptverošu izskatīšanu.
Vides jautājumu iesaistīšana, saņemot tikai konsultācijas, bez komisijas sastāva paplašināšanas nenodrošina sistemātisku un pastāvīgu vides aspektu ietveršanu lēmumu pieņemšanā.

Nepieciešams skaidri noteikt visu iesaistīto nozaru (cilvēku veselības, dzīvnieku veselības, pārtikas nekaitīguma un vides) institūciju pārstāvjus, kas tiks iekļauti komisijas sastāvā. Katra nozares iesaistītā institūcija deleģēs pārstāvjus līdzdarboties AMR ierobežošanā, kā arī aktualizēt pārstāvētajai iestādei svarīgos pasākumus un jautājumus AMR ierobežošanas jomā, tā nodrošinot vienlīdzīgas tiesības un pienākumus AMR ierobežošanas pasākumu aktualizēšanā un virzībā visās iesaistītajās nozarēs un institūcijās. 
Vai ir izvērtēts prasību un izmaksu samērīgums pret ieguvumiem?
Jā
Apraksts
Tā kā komisijas sastāva paplašināšana ar vides jomas institūciju pārstāvjiem no Klimata un enerģētikas ministrijas un VSIA "Latvijas Vides, ģeoloģijas un meteoroloģijas centrs" nerada būtiskas papildu administratīvās izmaksas un tiek nodrošināta no esošajiem institūciju resursiem, savukārt ieguvums ir uzlabota starpnozaru koordinācija un efektīvāka AMR politikas īstenošana, risinājums ir uzskatāms par samērīgu.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
kompetentās iestādes
Ietekmes apraksts
Komisija apvienos institūciju viedokļus un dos iespēju piedalīties politikas veidošanā AMR ierobežošanas jomā, bet netiks noteikti konkrēti uzdevumi un informācijas sagatavošana un sniegšana.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta izpildē iesaistītās institūcijas noteikumos Nr. 607 paredzētos uzdevumus pildīs par esošā finansējuma līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Klimata un enerģētikas ministrija, VSIA "Latvijas Vides, ģeoloģijas un meteoroloģijas centrs"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/559d3299-50de-4c0b-9c55-e43a72ef35da
6.3. Sabiedrības līdzdalības rezultāti
Noteikumu projekts tika publicēts publiskai apspriešanai TAP portālā 2026. gada 22. aprīlī.
Publiskajā apspriešanā nav saņemti ne iebildumi, ne priekšlikumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Klimata un enerģētikas ministrija
VSIA "Latvijas Vides, ģeoloģijas un meteoroloģijas centrs"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Nodrošināts augsts sabiedrības veselības, dzīvnieku veselības un vides aizsardzības līmenis antimikrobiālās rezistences jomā atbilstoši principam "Viena veselība", īpaši stiprinot ar vidi saistīto riska faktoru izvērtēšanu un preventīvo pasākumu koordinētu plānošanu un īstenošanu.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Nodrošināts augsts sabiedrības veselības un dzīvnieku veselības, kā arī vides aizsardzības līmenis AMR jomā atbilstoši principam "Viena veselība", koordinējot iestāžu sadarbību un rīcību.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

